วันที่เหมือนอยู่บนดอย ไร้ความหวัง /โดย ลงทุนแมน
วันนี้เป็นวันที่อากาศอยู่ในระดับที่เย็นสุดในรอบ 10 ปี เราจะได้สัมผัสความเย็นบนดอยในช่วงนี้ โดยเฉพาะคนที่มีพอร์ตหุ้นไทยก็จะจะรู้สึกเย็นเป็นพิเศษมากขึ้นไปอีก..

ตั้งแต่ลงทุนแมนลงทุนมา ภาวะตลาดหุ้นไทยไม่เคยแย่อย่างนี้ 

ถ้าให้ย้อนกลับไป ￼ แม้￼ ประเทศไทยจะเผชิญวิกฤต เช่น ซับไพรม์ น้ำท่วม ขัดแย้งการเมือง ล็อกดาวน์ แต่ทุกครั้งก็ดูเหมือนประเทศมีความหวัง

ความหวังว่าทุกอย่างจะฟื้นฟูให้กลับมาดีได้ดังเดิม และในที่สุดจะดีขึ้นกว่าเดิม

ในตอนนั้นต่อให้มีหุ้นตก ก็จะเป็นแค่ความพานิกชั่วคราว มีคนพร้อมรับซื้อเมื่อเหตุการณ์คลี่คลาย

แต่ในตอนนี้ นักลงทุนเริ่มซึม เริ่มหมดความหวัง

ตอกย้ำด้วยเหตุการณ์ผู้บริหารเอาหุ้นไปจำนำ แล้วถูกฟอร์ซเซล ราคาหุ้นลดลงครึ่งหนึ่งในเวลาเพียงไม่กี่วัน ไม่ได้เกิดแค่บริษัทเดียว แต่เกิดต่อเนื่องเป็นโดมิโน

ทำให้เกิดความกังวลว่าเหตุการณ์นี้ จะเกิดขึ้นกับหุ้นอื่น ๆ วนเวียนไปถึงเมื่อไหร่

ตอนนี้ไม่ต้องพูดถึงกำไร พูดถึงแต่ว่าใครไม่ขาดทุนและเอาตัวรอดจากตลาดได้ก็น่าจะถือว่าเหนือกว่าคนอื่นแล้ว

อย่างไรก็ตาม..
ตลาดแบบนี้อาจเป็นสิ่งที่สะท้อนถึงความตกต่ำถึงขีดสุดที่แทบจะเป็นไปได้

คนลังเลที่จะซื้อหุ้นไทย
คนเลือกที่จะไม่ลงทุนหุ้นไทยในตอนนี้ถึงแม้ประหยัดภาษีได้ก็ตาม
กองทุน ThaiESG ประเภทลงทุนในพันธบัตร ไม่ลงทุนในหุ้นไทย ขายดีเป็นเทน้ำเท่ท่า

และนี่อาจจะสะท้อนถึงความดึงดูดในแง่ราคาหุ้นของกิจการที่เราเข้าใจ ที่เมื่อก่อนเคยแพงและรอที่จะซื้อมานาน

แน่นอนว่าทุกคนตอนนี้รู้สึกเหมือนอยู่บนดอย

แน่นอนว่าความเสี่ยงที่มีหุ้นตัวต่อไปถูกฟอร์ซเซลยังมีอยู่

แน่นอนว่าเศรษฐกิจไทย ในอนาคตมีน้อยคนที่มองดี

และแน่นอนว่าเหตุการณ์แบบนี้จะทำให้ราคาทั้งตลาดหุ้นไทยถูกลากกันลงมา

และมีบางกิจการที่ยังมีอนาคต ที่เป็นโอกาสให้กับเราได้เลือกซื้อในรอบสิบปีเช่นกัน

สำหรับคนที่รู้สึกซึม ไร้ความหวัง ในรอบสิบปี
แต่สำหรับลงทุนแมนแล้ว ช่วงนี้เป็นช่วงที่หุ้นไทยที่น่าสนใจบางตัว มีราคาน่าดึงดูดในรอบสิบปี เช่นกัน..